Le Mespris de la vie et consolation contre la mort/« De celuy du present on ne peut s’asseurer »
# Le Mespris de la vie et consolation contre la mort/« De celuy du present on ne peut s’asseurer »

### CLXXII.

De celuy du present on ne peut s'asseurer A quel estat futur le Seigneur nous appelle, Ains meurt souvente-fois comme beste cruelle Celuy que nous voyons aux honneurs prosperer :

Et bien que la nature à tous face endurer Une pareille fin la difference est telle Que DIEU des vicieus rend la mort eternelle, Et mourans fait aus bons le salut esperer :

Qui frans & deschargez de leurs terrestre fanges En conversations parangonnent les Anges, Suivans par tout l'agneau pour nous rescuscité

A pleur à L'ETERNEL que de la mort je meure Des justes appellez à fortune meilleure Qui verront en leur chair la haute TRINITE.

